วัน อยู่บำรุง

ร้อยตำรวจตรี **วัน อยู่บำรุง**  (เกิด 12 สิงหาคม พ.ศ. 2517)  เป็นนักการเมืองชาวไทย อดีตกรรมการบริหารพรรคพลังประชารัฐ อดีตสมาชิกสภาผู้แทนราษฎรกรุงเทพมหานคร ผู้ช่วยรัฐมนตรีว่าการกระทรวงสาธารณสุข (สมศักดิ์ เทพสุทิน) อดีตที่ปรึกษารัฐมนตรีช่วยว่าการกระทรวงคมนาคม และอดีตผู้ช่วยเลขานุการรัฐมนตรีว่าการกระทรวงสาธารณสุข 

บุตรชายร้อยตำรวจเอกเฉลิม อยู่บำรุง ซึ่งเคยได้รับการกล่าวถึงผ่านสื่อบ่อยครั้ง ในช่วงวัยรุ่นมักเป็นที่พูดถึงจากสังคม จากเหตุทำร้ายร่างกายตามผับ ช่วงปี 2540-2548 ซี่งส่วนมากจะถูกยกฟ้องเพราะหลักฐานไม่เพียงพอ

## ประวัติ
สำเร็จการศึกษาจากโรงเรียนสวนกุหลาบวิทยาลัย และเคยเป็นประธานรุ่นของโรงเรียน จากนั้น ได้ศึกษาต่อที่คณะบริหารธุรกิจ มหาวิทยาลัยกรุงเทพเป็นระยะเวลา 2 ปี เมื่อขึ้นปี 3 จึงได้ย้ายไปเรียนต่อที่คณะนิติศาสตร์ มหาวิทยาลัยรามคำแหง และสำเร็จการศึกษาโดยใช้เวลา 3 ปี รวมถึงเป็นผู้สำเร็จการศึกษาระดับปริญญาโทจากคณะรัฐศาสตร์ มหาวิทยาลัยรามคำแหง

ผลงานด้านการเมือง ได้แก่การแก้ปัญหาจากการเรียกเก็บค่าคุ้มครองที่เกิดขึ้นในวินมอเตอร์ไซค์เถื่อน มีส่วนร่วมในกิจกรรมของกระทรวงสาธารณสุขโดยเป็นแฮปปี้ทอยเลตคนแรกของประเทศไทย และมีส่วนร่วมในกิจกรรมของแอร์พอร์ตลิงก์ โดยเป็นมิสเตอร์แอร์พอร์ตลิงก์คนแรกของประเทศไทย รวมทั้งเป็นผู้จัดการแข่งขันมวยนัดพิเศษร่วมกับเมืองชัย กิตติเกษม ผู้เป็นอดีตแชมป์โลก เพื่อนำรายได้ช่วยเหลือผู้ประสบอุทกภัยในประเทศไทย พ.ศ. 2554

### การดำรงตำแหน่งทางการเมือง
#ผู้ช่วยเลขานุการรัฐมนตรีว่าการกระทรวงสาธารณสุข พ.ศ. 2551 (ชวรัตน์ ชาญวีรกูล)
#รองเลขาธิการนายกรัฐมนตรีฝ่ายการเมือง พ.ศ. 2551 (ชวรัตน์ ชาญวีรกูล)
#ผู้ช่วยเลขานุการรัฐมนตรีว่าการกระทรวงคมนาคม พ.ศ. 2554 (กิตติศักดิ์ หัตถสงเคราะห์)
#ที่ปรึกษารัฐมนตรีช่วยว่าการกระทรวงคมนาคม พ.ศ. 2555 (รองศาสตราจารย์ ดร.ชัชชาติ สิทธิพันธุ์)
#ที่ปรึกษารัฐมนตรีช่วยว่าการกระทรวงคมนาคม พ.ศ. 2556 (พล.อ.พฤณท์ สุวรรณทัต)
#สมาชิกสภาผู้แทนราษฎรกรุงเทพมหานคร เขตหนองแขม (แขวงหนองแขม) เขตบางบอน พรรคเพื่อไทย พ.ศ. 2562
#ผู้ช่วยรัฐมนตรีประจํากระทรวงสาธารณสุข พ.ศ. 2567
#กรรมการบริหารพรรคพลังประชารัฐ

### การเลือกตั้ง พ.ศ. 2562
ลงสมัครรับเลือกตั้งสมาชิกสภาผู้แทนราษฎรแบบแบ่งเขต ในเขตเลือกตั้งที่ 26 เขตหนองแขม (เฉพาะแขวงหนองแขม) เขตบางบอน กรุงเทพมหานคร สังกัดพรรคเพื่อไทย โดยได้คะแนน 30,538 คะแนน โดยก่อนหน้านี้เคยลงเลือกตั้งถึงสองครั้ง ครั้งแรกเมื่อปี 2544 ในนามพรรคความหวังใหม่ โดยลงเลือกตั้งผู้แทนราษฎร พ.ศ. 2544 ที่เขตเลือกตั้งที่ 37 (เขตทวีวัฒนา เขตหนองแขม และเขตบางแค) ได้คะแนนเสียง 17,074 คะแนน ได้อันดับ 3 โดยอันดับ 2 คือพรรคประชาธิปัตย์ และอันดับ 1 คือพรรคไทยรักไทย ซึ่งในครั้งนั้นร้อยตำรวจตรีอาจหาญ อยู่บำรุงก็ลงเลือกตั้งในเขตเลือกตั้งที่ 35 (เขตบางขุนเทียน และเขตบางบอน) แต่แพ้ที่นั่งให้กับพรรคไทยรักไทย ส่วนครั้งที่สองการเลือกตั้งผู้แทนราษฎร พ.ศ. 2554 ในนามพรรคเพื่อไทยที่เขตเลือกตั้งที่ 28 (ประกอบด้วยเขตบางบอน และเขตหนองแขม ได้รับคะแนน 40,465 คะแนนได้อันดับ 2 สูสีกับพรรคประชาธิปัตย์ ที่ได้คะแนน 41,601 คะแนน

## การทำงานเพื่อสังคม
เมื่อปี พ.ศ. 2557 ได้ก่อตั้ง กลุ่ม "ใจถึง...พึ่งได้" เป็นกลุ่มที่รวบรวมผู้รัก และชื่นชอบแนวคิด และหลักการทำงานเพื่อสังคมในแบบของวัน อยู่บำรุง เป็นครอบครัวใหญ่ ที่นายวันเป็นหัวหน้าครอบครัว เรียกว่า "ครอบครัวใจถึง...พึ่งได้" ที่มีแนวคิดรณรงค์ให้ทุกคนให้การช่วยเหลือสังคม และมุ่งเน้นในการทำความดีเป็นหลัก ตามคำนิยามของผู้เป็นหัวหน้าครอบครัว #ใจถึงพึ่งได้ ให้ไว้ว่า #หมั่นทำดีกันต่อไปซักวันต้องได้ดี ซึ่งปัจจุบันมีผู้ติดตามจำนวนหลายแสนคน

## ชีวิตส่วนตัว
ด้านชีวิตส่วนตัว วัน อยู่บำรุง มีบุตรชายกับภรรยาคนก่อน ชื่อ อาชวิน อยู่บำรุง ส่วนบุตรชายคนที่สองชื่อ นโม และลูกสาวคนสุดท้องชื่อ ลดา

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:พรรคความหวังใหม่
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.